Here is a page extracted from Wikipedia that may contain CSS, HTML, and a lot of unformatted text.

Title: Palomar
Content: Un palomar ye una construcción popular pa criar pichons y palomos destinaus sobre tot a lo consumo. En la Edat Meya podeba estar un edificio propiedat d'un sinyor feudal u d'un propietario de mas que teneba lo privilechio de criar palomos.

Palomars naturals y trogloditicos 

Bi ha foces y barrancos con la palabra palomera en l'Alto Aragón, que tienen ripas altas y abrigadas que cobillan palomos. A vegadas l'hombre ha aproveitau la topografía pa fer palomars en ripas y en covachas.

Toponimia 
Son toponimos y microtoponimos derivaus de la presencia de palomars en l'Alto Aragón y val d'Ebro Palomar y Palomera. La referencia mes antiga en Aragón corresponde a un texto escrito en latín medieval de l'anyo 1131:

En Gascunya dicen palouméres a los cabezos a on los cazataires van a cazar palomas.

En la provincia de Teruel bi ha bel microtoponimo relacionau con los palomars u con las palomeras: Palomar en Cuencas Meneras, sierra de Palomita en lo Mayestrato, sierra Palomera entre Xiloca y Alfambra, y río Palomarejas en Rubiuelos. Como en atros toponimos no siempre ye segura la relación porque en bel caso puede haber-ie modificacions por falsas etimolochías, en beluns d'estos casos a partir de paramo.

En atras zonas de la Peninsula Iberica luent de l'antigo dominio lingüistico de l'aragonés como Tierra de Campos y Benavente y los Valles tamién son frecuents esta clase de toponimos por estar tradicionals estas estructuras con iguals nombres en castellano y Astur-leyonés oriental.

Referencias

Vinclos externos 

 Caracteristicas constructivas de los palomars de Villafáfila (Zamora)
 Investigación: Palomas, collidoras de nutrients silvestres (con imachens de diferents palomars d'unas cuantas partes de lo mundo).

Arquitectura ta animals
Arquitectura popular
Edificios
Columba
Avicultura